《赠玉隆宗侯游鹅湖诸胜及访翁明府》
明代·苏升

轻风寒浦觉泠然，客子飘飘向洞天。到处名山堪眺咏，但逢香刹可参禅。

王乔清署通仙籍，陆羽遗林访茗泉。自是探奇情不浅，定携宝箓落云烟。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。